Dunavecse Város Önkormányzata Pénzügyi, Ügyrendi és Városgazdálkodási Bizottsága

324-3/2024.

JEGYZŐKÖNYV

Készült a bizottság 2024. április 24-én /14,40-14,55 / megtartott üléséről

Az ülés helye: Városháza ülésterme
Jelen vannak:

Molnár Gyula képviselő, a bizottság elnöke, Tóth József képviselő, a bizottság elnökhelyettese, Aranyi János Gábor képviselő, a bizottság tagja (3 fő) 

Tanácskozási joggal jelen vannak:

Vörös Sándor polgármester, Kochné Vadászi Borbála alpolgármester, Nagy Erzsébet jegyző, Sándor Zsombor képviselő, dr. Pándi Ottó intézményvezető (Dr. Kolozs Gergely Kistérségi Egészségügyi Centrum), Gugyella Mariann óvodavezető (Százszorszép Óvoda)
Jegyzőkönyvvezető: Marticsné Molnár Szilvia

Molnár Gyula képviselő, a bizottság elnöke

Köszöntöm a megjelenteket, megállapítom, hogy a bizottsági ülés határozatképes. A mai ülés jegyzőkönyvét Tóth József fogja aláírni. Javasolta, hogy a 2024. április 24-i testületi ülés elé kerülő alábbi napirendi pontokat tárgyalja meg és véleményezze a bizottság.

Elnök úr megkérdezi a bizottság tagjaitól, hogy ki ért egyet a napirendi pontokkal?

A bizottság tagjai 3 igen szavazattal, ellenszavazat nélkül az alábbi határozatot hozták:

44/2024. (IV. 24.) P. Ü. V. Biz. normatív határozata

Napirend elfogadása

(2024. április 24.)











H a t á r o z a t


       I.       3.    Javaslat az önkormányzat 2023. évi költségvetésének a módosítására 
      II.      5.)  Javaslat a Polgármesteri Hivatalban igazgatási szünet elrendelésére
III. 6. a)   Döntés árajánlatkérésről a könyvtár pályázathoz
                 IV. 6. b)   Javaslat az egyes önkormányzati rendeletek hatályon kívül helyezésére

                 V.  6. c)   Döntés árajánlatkérésről kommunális eszköz beszerzésre
A napirendi pontok elfogadása után megkezdődött azok egyenkénti tárgyalása.

I. Napirend:

    2.    Javaslat az önkormányzat 2023. évi költségvetésének a módosítására 
           Előterjesztő: Vörös Sándor polgármester

           Előterjesztésért felelős: Ginál Róbert gazdálkodási csoportvezető
Molnár Gyula képviselő, a bizottság elnöke

A 2023. évi költségvetés 3. sz., záró módosítása tartalmazza: Alkony utca kivitelezéséhez szükséges önrész biztosítását, az intézményekben dolgozók SZÉP kártya keretének kiegészítését, valamint a működési bevételek év végi rendezéseit. Javaslom a költségvetési rendelet módosításának elfogadását.
Megkérdezem a bizottság tagjaitól, hogy ki ért egyet a költségvetési rendelet módosításának elfogadásával?
A bizottság tagjai 3 igen szavazattal, ellenszavazat nélkül az alábbi határozatot hozták:

45/2024. (IV. 24.) P.Ü.V. hat.
Javaslat az önkormányzat 2023. évi költségvetésének a módosítására










H a t á r o z a t

1./ A Pénzügyi, Ügyrendi és Városgazdálkodási Bizottság megtárgyalta „Javaslat az önkormányzat 2023. évi költségvetésének a módosítására” című napirendet és azt javasolja elfogadni a képviselő-testület számára.

2./ Ezen határozatról értesül:

- Molnár Gyula képviselő, a bizottság elnöke
II. Napirend:
      4. Javaslat a Polgármesteri Hivatalban igazgatási szünet elrendelésére

      Előadó: Vörös Sándor polgármester 
           Előterjesztésért felelős: Ginál Róbert gazdálkodási csoportvezető

Molnár Gyula képviselő, a bizottság elnöke

A korábbi évek gyakorlatának megfelelően a Polgármesteri Hivatalban igazgatási szünetet szeretnének a következő időpontokban: július 22-26., augusztus 3. és augusztus 21-23. valamint december 7. és 14. valamint 30-31. között. Javaslom a határozati javaslat elfogadását.

Megkérdezem a bizottság tagjaitól, hogy van-e valakinek kérdése, véleménye a napirendhez?

A bizottság tagjai részéről kérdés, vélemény nem volt. 

Molnár Gyula képviselő, a bizottság elnöke

Megkérdezem a bizottság tagjaitól, hogy ki ért egyet a határozati javaslat elfogadásával?

A bizottság tagjai 3 igen szavazattal, ellenszavazat nélkül az alábbi határozatot hozták:

46/2024. (IV. 24.) P.Ü.V. Biz.hat.

Javaslat a Polgármesteri Hivatalban igazgatási szünet elrendelésére
























H a t á r o z a t
1./ A Pénzügyi, Ügyrendi és Városgazdálkodási Bizottság úgy határoz, hogy a Dunavecsei Polgármesteri Hivatalban igazgatási szünetet javasol elrendelni a 2024. évben az alábbiak szerint:

a) nyáron: 2024. július 22-26. (5 munkanap)

             2024. augusztus 3. (1 munkanap)

             2024. augusztus 21-23. (3 munkanap)


b) télen:      2024. december 7. és 14. (2 munkanap)

                                           2024. december 30-31. (2 munkanap)

2./ Ezen határozatról értesül:

- Molnár Gyula képviselő, a bizottság elnöke
III. Napirend:

6. a) Döntés árajánlatkérésről a könyvtár pályázathoz

  Előterjesztő: Vörös Sándor polgármester

                          Előterjesztésért felelős: Ginál Róbert gazdálkodási csoportvezető
Molnár Gyula képviselő, a bizottság elnöke

A TOP Plusz „Élhető települések” című, TOP_Plusz-1.2.1-21 kódszámú pályázati felhívással kapcsolatosan a Vikár Béla Könyvtár felújítására, valamint Dunavecse közterület fejlesztésének támogatására benyújtott, TOP_PLUSZ-1.2.1-21-BK1-2023-00046 azonosítószámú pályázatunknál szükséges a közbeszerzési szolgáltatás és műszaki ellenőri szolgáltatás versenyeztetése. A szolgáltatás megrendeléséhez és a szerződéskötéshez beszerzési eljárás keretében legalább három egymástól független ajánlattevőtől származó árajánlat szükséges, amelyhez a szükséges dokumentumokat előkészítettük és az előterjesztéshez csatolva megküldünk. Az előterjesztéshez mellékelt ajánlati felhívást és ajánlati sablont szükséges elfogadni, valamint legalább három lehetséges ajánlattevőt meg kell nevezni, akik részére megküldhetjük a felhívást. 
Vörös Sándor polgármester

Javaslom, hogy a gazdálkodási csoportvezető válasszon minimum három vállalkozást, akinek kiküldi az ajánlatkérőket. 

Megkérdezem a bizottság tagjaitól, hogy van-e valakinek kérdése, véleménye a napirendhez?

A bizottság tagjai részéről kérdés, vélemény nem volt. 

Molnár Gyula képviselő, a bizottság elnöke

Megkérdezem a bizottság tagjaitól, hogy ki ért egyet a határozati javaslat elfogadásával?
A bizottság tagjai 3 igen szavazattal, ellenszavazat nélkül az alábbi határozatot hozták:
47/2024. (IV. 24.) P.Ü.V. Biz. hat.
Döntés árajánlatkérésről a könyvtár pályázathoz














H a t á r o z a t

1./ A Pénzügyi, Ügyrendi és Városgazdálkodási Bizottság megtárgyalta a TOP Plusz „Élhető települések” című, TOP_Plusz-1.2.1-21 kódszámú pályázati felhívással kapcsolatosan a Vikár Béla Könyvtár felújítására, valamint Dunavecse közterület fejlesztésének támogatására benyújtott, TOP_PLUSZ-1.2.1-21-BK1-2023-00046 azonosítószámú pályázatnál szükséges a közbeszerzési szolgáltatás és műszaki ellenőri szolgáltatás versenyeztetése című előterjesztéseket és javasolja elfogadni az ajánlattételi dokumentációkat.
2./ Ezen határozatról értesül:

- Molnár Gyula képviselő, a bizottság elnöke
IV. Napirend:
       6. b)  Javaslat az egyes önkormányzati rendeletek hatályon kívül

                helyezésére

                Előterjesztő: Vörös Sándor polgármester
                Előterjesztésért felelős: Nagy Erzsébet jegyző
Molnár Gyula képviselő, a bizottság elnöke

2021. április 1. napjától kötelezően alkalmazni kell a helyi jogalkotás során a LocLex rendszert a jegyzőknek, mely a rendeletek szerkesztése során biztosítja az egységes jogalkotást. Az új rendszer az Integrált Jogalkotási Rendszer alrendszereként került bevezetésre. A jogalkotási rendszerben a technikai dereguláció biztosításában a Jat. 12.§ és 12/B.§-ok deklarálják a módosítások és hatályon kívül helyezések alakszerűségét, valamint, hogy ezen rendelkezések végrehajtottá válásukat követő napon a törvény erejénél fogva hatályukat vesztik. Az önkormányzati rendeletek között sok olyan rendelet van – elsősorban a költségvetési tárgyú rendeletek -, melyek hatályban tartására már nincs szükség, ezért a jogbiztonság szempontjából is indokolt a hatályon kívül helyezésük. Ezen kívül 1996-ban keletkezett ebtartásról szóló és a 2004-ben született szerencsejáték szervezéséről szóló rendeletek, olyan szinten elavultak és alkalmazhatatlanok, melyeket indokolt törölni. Továbbá a Nemzeti Jogszabálytár felületén Dunavecse Város Önkormányzata Képviselő-testületének több módosító rendelete is hatályban van jelenleg, melyeknek nem szabadna már hatályban lenni az automatikus technikai dereguláció értelmében, mely szerint a módosító rendelet a hatályba lépésével beépül az alaprendeletbe, a hatálybalépését követő napon pedig automatikusan – mindenfajta rendelkezés nélkül – hatályát veszti (Jat. 12.§), ezért jelen dereguláció keretében célszerű ezen módosító rendeletek hatályon kívül helyezését is elvégezni a LocLex rendszeren keresztül. 

Megkérdezem a bizottság tagjaitól, hogy ki ért egyet a rendelet tervezet elfogadásával?

A bizottság tagjai 3 igen szavazattal, ellenszavazat nélkül az alábbi határozatot hozták:

48/2024. (IV. 24.) P.Ü.V. Biz.hat.
Javaslat az egyes önkormányzati rendeletek hatályon kívül

helyezésére











H a t á r o z a t
1./ A Pénzügyi, Ügyrendi és Városgazdálkodási Bizottság megtárgyalta az egyes önkormányzati rendeletek hatályon kívül helyezéséről szóló előterjesztést és javasolja elfogadni a rendelet tervezetet.
2./ Ezen határozatról értesül:

- Molnár Gyula képviselő, a bizottság elnöke
V. Napirend:
     6. c) Döntés árajánlatkérésről kommunális eszköz beszerzésre

             Előterjesztő: Vörös Sándor polgármester

             Előterjesztésért felelős: Ginál Róbert gazdálkodási csoportvezető

             Tárgyalja: P.Ü.V. Bizottság

Molnár Gyula képviselő, a bizottság elnöke

Magyar Falu Program „Kommunális eszköz beszerzése” fejlesztések támogatására MFP/ÖTIFB/2024/KOEB kódszámon kiírt felhívással kapcsolatosan „Kommunális eszköz beszerzése” támogatási kérelmet nyújtott be, amelyet a támogató a 3928684125 iratazonosító számú támogatói okiratával jóváhagyott. A projekt gépbeszerzési 1. rész feladataival kapcsolatosan  a következők szerepelnek az ajánlattételben:

1 db AGL165 padka kasza, 1 db Seprőgép, 1 db BHM175 kardánhajtású árokásó), 1 db Husqvarna Zero turn Z454X fűnyírógép. A projekt gépbeszerzési 2. rész feladataival kapcsolatosan 1 db Husqvarna Zero turn Z454X fűnyírógép szerepel az ajánlattételben. 
Egy észrevételem lenne, hogy az 1. részben is benne van a Husqvarna fűnyírógép. Jó helyen van benne?

Vörös Sándor polgármester úr

Javaslom, hogy az 1. részből vegyük ki.

Aranyi János Gábor képviselő úr, a bizottság tagja
Javaslom, hogy az Agroker Kft. (Kecskemét) is kérjünk be árajánlatot. 

Molnár Gyula képviselő, a bizottság elnöke

Javaslom az ajánlattételi felhívások elfogadását.

Megkérdezem a bizottság tagjaitól, hogy van-e valakinek kérdése, véleménye a napirendhez?

A bizottság tagjai részéről kérdés, vélemény nem volt. 

Molnár Gyula képviselő, a bizottság elnöke

Megkérdezem a bizottság tagjaitól, hogy ki ért egyet az ajánlattételi felhívások elfogadásával?

A bizottság tagjai 3 igen szavazattal, ellenszavazat nélkül az alábbi határozatot hozták:

49/2024. (IV. 24.) P.Ü.V. Biz. hat.
Ajánlattételi felhívás

Gépbeszerzés 1-2.


















H a t á r o z a t

1./ A Pénzügyi, Ügyrendi és Városgazdálkodási Bizottság úgy határoz, hogy a MFP/ÖTIFB/2024/KOEB kódszámon kiírt felhívás kapcsán „Kommunális eszköz beszerzése” pályázathoz, a gépbeszerzési 1. és 2. rész feladataival kapcsolatosan az előterjesztésben szereplő ajánlattételi felhívást az 1. részben szereplő Husqvarna fűnyírógép törlésével elfogadja.

2./ A bizottság javasolja felkérni 

- Ginál Róbert gazdálkodási csoportvezetőt, hogy minimum három vállalkozás részére küldje ki az ajánlatkérőt.

- Vörös Sándor polgármestert, hogy a beérkezett árajánlatok közül a legkedvezőbbel kösse meg a szerződést.

3./ Ezen határozatról értesül:

- Molnár Gyula képviselő, a bizottság elnöke
Nyílt ülés keretében több napirend nem volt, a bizottság elnöke megköszönte a megjelenést a bizottsági tagok munkáját, majd az ülést 14,55-kor bezárta.
Kmft.

       Molnár Gyula


                                    Tóth József
                       Képviselő                                                        
   Képviselő  

                a bizottság elnöke                                                   a bizottság elnökhelyettese

